Burjassot celebra l’Orgull 2024, amb una gran festa en la Plaça de l’Ajuntament, el 6 de juliol
2025-07-24

El pròxim 28 de juny és el Dia Internacional de l’Orgull LGBTIQ+ i, al llarg de tot el mes, es multipliquen les celebracions per a reivindicar la diversitat sexual en totes les seues formes. A Burjassot, l’Ajuntament, a través de la regidoria de Diversitat Sexual que dirigix Isabel Mª Mora, es celebrarà, amb + Orgull que mai, amb una gran festa que tindrà lloc dissabte que ve 6 de juliol, en la Plaça d’Emili Castelar (Ajuntament).

El divendres 28 de juny, es procedirà a la lectura del Manifest amb motiu del Dia Internacional de l’Orgull, a les 12.00 h, a les portes del Consistori. Un Manifest que ha sigut aprovat pel Ple Municipal, en la sessió ordinària celebrada el 25 de juny, amb el vot a favor de tots els grups polítics amb representació a excepció de VOX, que va votar en contra, motiu per qual que el text no pot convertir-se en declaració institucional.

La festa del 6 de juliol començarà a les 20.30 h, amb la lectura del Manifest en una obertura de nit que tindrà com a mestra de cerimònies a l’artista valenciana Liz Dust. El cartell de la nit continuarà avant, cap a les 21.30 h amb la sessió de la DJ Lucía Reina i amb el xou i animació, a les 22.30 h, de l’artista i Drag Eco Delantro. La festa culminarà amb les sessions de Paulens DJ, a les 22.45 h i de Migue Coll DJ, a partir de les 00.15 h.